**ZÁKLADNÁ ŠKOLA, KULÍŠKOVA 8, 821 08 BRATISLAVA**

**Školský klub detí**

**VÝCHOVNÝ PROGRAM KULIŠKÁČIK**



„UČIŤ JE MOŽNÉ SLOVAMI,

VYCHOVÁVAŤ IBA PRÍKLADOM“

J. Bruyére

|  |  |
| --- | --- |
| Dátum prerokovania v pedagogickej rade školy |  |
| Dátum prerokovania v rade školy |  |
| Platnosť výchovného programu | 1.9.2023 – 31.8.2027 |
| Zriaďovateľ | Miestny úrad MČ Bratislava- Ružinov  Mierová 21  Bratislava |

Mgr. Sylvia Lešková

riaditeľka ZŠ

|  |  |
| --- | --- |
| OBSAH..................................................................................... | 2 |
| Úvod ........................................................................................ | 3 |
| 1 Ciele a poslanie výchovy ...................................................... | 5 |
| 2 Formy výchovy a vzdelávania ............................................... | 6 |
| 3 Výchovný jazyk .................................................................... | 6 |
| 4 Tematické oblasti výchovy .................................................... | 6 |
| 4.1 Charakteristika a ciele tematických oblastí výchovy .......... | 8 |
| 4.1.1 Komunikácia a práca s informáciami .............................. | 8 |
| 4.1.2 Sebarozvoj a svet práce ................................................... | 9 |
| 4.1.3 Zdravie a subjektívna pohoda .......................................... | 10 |
| 4.1.4 Spoločnosť a príroda........................................................ | 12 |
| 4.1.5 Kultúra a umenie ............................................................. | 13 |

**ÚVOD**

Školský klub detí, ďalej len ŠKD pri ZŠ Kulíškova 8, Bratislava je plnoorganizované školské zariadenie, ktoré má spravidla sedem oddelení. Oddelenia sú umiestnené v triedach školy. Pre výchovno-vzdelávaciu činnosť môžeme využívať školské ihrisko, multifunkčné ihrisko, tenisový kurt, telocvičňu, počítačovú učebňu, žiacku knižnicu, žiacku kuchyňu, tanečnú miestnosť ATA, mobilné záhrady, enviro učebňu Kuliška, pocitový chodník, šachové stolíky, pin-pongové stoly a čitateľské búdky. V oddeleniach sa nachádzajú spoločenské stolové hry, športové potreby, podložky na relaxáciu v triedach, triedne knižnice. V oddeleniach ŠKD pracujú kvalifikované vychovávateľky, vysokoškolsky vzdelané.

Výchovný program Kuliškáčik predstavuje:

* vymedzené ciele a obsah výchovy a vzdelávania v súlade s aktuálnymi požiadavkami na zabezpečenie komplexného rozvoja osobnosti dieťaťa s akcentom na výchovnú činnosť,
* zohľadňuje ciele a princípy výchovy v čase mimo vyučovania, výchovy vo voľnom čase a neformálnej výchovy a vzdelávania,
* prispieva k ucelenému a vnútorne prepojenému systému základného vzdelávania,
* prepája formálne a neformálne vzdelávanie,
* prispieva k formovaniu osobnosti dieťaťa v úzkej spolupráci s príslušnou základnou školou a rodinou dieťaťa,
* zdôrazňuje demokratický prístup a prístup neformálnej výchovy a vzdelávania vo výchovno-vzdelávacej činnosti umožňujúci zdieľanie osobných skúseností a pohľadov na obsah i proces,
* akceptuje potrebu pracovať s rozmanitosťou detí, ich rôznorodým potenciálom, nadaním aj znevýhodnením na princípe inklúzie vo výchove a vzdelávaní, ktorá je determinovaná vytvorením podmienok a podporných opatrení v podobe integrovaného

systému prevencie, intervencie a personálneho posilnenia,

* predstavuje základný rámec ktorý je prispôsobený miestnym podmienkam ŠKD a deťom, ktoré ŠKD navštevujú,
* je rámcom a východiskom pre tvorbu metodických materiálov pre školské kluby detí,

ktoré môžu podporovať realizáciu výchovného programu školského zariadenia,

* podporuje napĺňanie obsahovej dimenzie výchovy mimo vyučovania, čím vytvára predpoklady plnohodnotnej prípravy detí na život,
* vytvára predpoklady na autonómne plánovanie a realizáciu výchovy a vzdelávania,
* zabezpečuje zmysluplnú realizáciu činností v ŠKD zameranú na:
  + oddych v čase mimo vyučovania a v čase školských prázdnin,
  + záujmovú činnosť,
  + prípravu na vyučovanie,
* vychádza z legislatívnych podmienok fungovania školských klubov detí a ich špecifík, pre ktoré je typické, že:
  + prijímanie detí do týchto zariadení nepodlieha prijímaciemu konaniu,
  + účasť detí na výchovno-vzdelávacej činnosti sa zakladá na rozhodnutí jedinca/zákonných zástupcov dieťaťa,
* činnosti a aktivity školského klubu detí vychádzajú zo záujmov detí, čím je vytváraný dostatočný priestor pre individuálny prístup a vlastné tempo činnosti,
* časová voľnosť umožňuje flexibilitu vo využívaní rozmanitých foriem a metód práce a vo využívaní rozmanitých priestorov na ich realizáciu.

**1 Ciele a poslanie výchovy**

Poslaním školského klubu detí je umožniť deťom rozvíjať ich osobnostný potenciál, záujmy a vzdelávacie potreby v podporujúcom prostredí uplatňujúcom požiadavky na výchovu mimo vyučovania a výchovu vo voľnom čase, prostredníctvom princípov neformálneho vzdelávania.

**Ciele výchovy a vzdelávania v školskom klube detí sú:**

- rozvíjať spôsobilosti kľúčové pre život v 21. storočí v prepojení na ciele a profil absolventa

základného vzdelávania,

- rozvíjať spôsobilosti oceňovať voľný čas ako hodnotu, využívať ho zmysluplne a racionálne

pre svoj rozvoj,

- rozvíjať spôsobilosti plánovať a vyberať si vhodné činnosti na participáciu, rekreáciu a relaxáciu,

- podporovať inkluzívny a individualizovaný (diferencovaný, personalizovaný) prístup vo výchove a vzdelávaní, v centre ktorého stojí dieťa, jeho osobnostný potenciál a výchovno-vzdelávacie potreby,

- podporovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba,

- uplatňovať a chrániť práva dieťaťa v spolupráci s rodinou, zriaďovateľom a ďalšími zainteresovanými stranami (partnermi) podieľajúcimi sa na výchove,

- zabezpečiť oddych a relaxáciu detí po vyučovaní v škole,

- rozvíjať záujmy a napĺňať novo-vynárajúce sa potreby súčasných detí,

- podporovať aktivity vzťahujúce sa ku škole,

- rozvíjať environmentálne povedomie detí prostredníctvom aktivít v mobilných záhradách, v enviro učebni Kuliška,

- rozvíjať čitateľskú gramotnosť prostredníctvom podujatí Kuliškáčik číta deťom, Marec mesiac knihy, návštevami v žiackej knižnici,

- rozvíjať športového ducha prostredníctvom pravidelných podujatí športovej olympiády Kuliškiáda,

- rozvíjať finančnú gramotnosť prostredníctvom plánovaných aktivít,

- zabezpečovať deťom podmienky na prípravu na vyučovanie.

**2 Formy výchovy a vzdelávania**

Výchova a vzdelávanie sa organizuje ako celodenná forma.

Výchovno-vzdelávacia činnosť ŠKD sa organizuje ako

a) pravidelná činnosť zameraná na prípravu na školské vyučovanie,

b) pravidelná záujmová činnosť na uspokojovanie a rozvíjanie individuálnych potrieb detí,

c) príležitostná činnosť najmä formou podujatí, súťaží, exkurzií a pohybových aktivít.

**3 Výchovný jazyk**

Výchovným jazykom v ŠKD je štátny jazyk Slovenskej republiky – slovenský jazyk.

**4 Tematické oblasti výchovy**

Obsahovú dimenziu výchovy mimo vyučovania reprezentujú tri piliere – personalizácia, inklúzia a subjektívna pohoda, ktoré sú obsiahnuté v tematických oblastiach výchovy.

**Tematické oblasti výchovy sú:**

1. Komunikácia a práca s informáciami

2. Sebarozvoj a svet práce

3. Zdravie a subjektívna pohoda

4. Spoločnosť a príroda

5. Kultúra a umenie

Výchovno-vzdelávacia činnosť v školských kluboch detí je vnútorne prepojená s obsahom a cieľmi základného vzdelávania.

Tematické oblasti výchovy sú kompatibilné so vzdelávacími oblasťami základného vzdelávania. V tematickej oblasti výchovy Komunikácia a práca s informáciami sú integrované dve vzdelávacie oblasti – oblasť Jazyk a komunikácia a oblasť Matematika a práca s informáciami. Tematická oblasť výchovy Sebarozvoj a svet práce je kompatibilná so vzdelávacou oblasťou Človek a svet práce. Tematická oblasť výchovy Zdravie a subjektívna pohoda súvisí so vzdelávacou oblasťou Zdravie a pohyb. V tematickej oblasti výchovy Spoločnosť a príroda sú integrované dve vzdelávacie oblasti – Človek a spoločnosť a Človek a príroda. Tematická oblasť výchovy Kultúra a umenie je kompatibilná so vzdelávacou oblasťou Umenie a kultúra.

Ciele tematických oblastí výchovy sú prispôsobené požiadavkám 21. storočia, záujmom a potrebám súčasných detí i trendom vo svete vzdelávania (digitalizácia, informatizácia, inklúzia, individualizácia a diferenciácia a i.). V tematických oblastiach výchovy sú integrované všetky ciele základného vzdelávania, ktoré boli adaptované vo vzťahu k charakteru výchovy mimo vyučovania a špecifikám výchovno-vzdelávacej činnosti v školskom klube detí v reálnej pedagogickej praxi. Tematické oblasti výchovy sú vzájomne prepojené, prelínajú sa a nevystupujú ako samostatné a izolované časti. Nie sú uzavretým celkom, ale otvorenou obsahovou dimenziou výchovy mimo vyučovania, čo umožňuje ich aktualizáciu, inováciu a obohatenie v rámci výchovných programov školských zariadení.

Napĺňaním cieľov tematických oblastí výchovy sa školské kluby detí plnohodnotne podieľajú na intrapersonálnom i interpersonálnom rozvoji detí a ich príprave na život.

Tematické oblasti výchovy je možné implementovať v rámci všetkých druhov činností, s rešpektovaním zabezpečenia psychohygieny detí a ich oddychu v čase mimo vyučovania a v čase školských prázdnin. V školskom klube detí sa realizujú najmä oddychová a rekreačná činnosť, záujmová činnosť a príprava na vyučovanie.

**4.1 Charakteristika a ciele tematických oblastí výchovy**

**4.1.1 Komunikácia a práca s informáciami**

*Charakteristika (opis) tematickej oblasti výchovy*

Verbálna a neverbálna komunikácia, virtuálna komunikácia, efektívna komunikácia, budovanie digitálnej stopy.

Riešenie konfliktov, aktívne počúvanie, prezentačné zručnosti.

Kritické myslenie, riešenie problémov, vyhľadávanie a detegovanie informácií (fakty, argumenty, názor, pocit, hoax), objektivita subjektivita interpretácií, komparácia informácií, overovanie informácií.

Čitateľská, matematická a digitálna gramotnosť.

*Ciele tematickej oblasti výchovy Komunikácia a práca s informáciami*

1. Osvojovať si schopnosti prezentačných zručností, diskutovať, obhajovať vlastné názory s využitím analytických zručností a kritického myslenia.

2. Vyjadrovať názory ústnou aj písomnou formou v súlade s komunikačnou situáciou, v rôznom komunikačnom prostredí.

3. Vyjadrovať svoje myšlienky v materinskom aj cudzom jazyku, pracovať s knihou, tvoriť texty rôznych štýlov, tvoriť vlastné texty, pochopiť funkcie písanej reči a porozumieť významu textu.

4. Aplikovať informatickú kultúru založenú na rešpektovaní právnych a etických zásad používania IKT a mediálnych produktov.

5. Používať kritické a analytické myslenie pri poznávaní nebezpečenstva internetu a online prostredia (dostupnosť informácií, strata súkromia, otvorenosť k ľuďom).

6. Rozvíjať jazykové a komunikačné zručnosti s ohľadom na čistotu jazykového prejavu, rozvoja slovnej zásoby a gramatickej správnosti vyjadrovania.

7. Osvojovať si komunikačnú etiku.

8. Využívať matematické myslenie a logické operácie v každodennom živote a štúdiu.

*Témy tematickej oblasti výchovy Komunikácia a práca s informáciami*

Kuliškáčik číta deťom

Marec mesiac knihy

Návštevy žiackej a miestnej knižnice

Finančná gramotnosť

Tvorba vlastných kníh

Práca s edukačným programom ALF

**4.1.2 Sebarozvoj a svet práce**

*Charakteristika (opis) tematickej oblasti výchovy*

Personalizácia – priestor pre objavovanie a definovanie seba.

Sebadôvera, sebapoznávanie – kto som, kým sa chcem stať, o čom snívam.

Manažment času (angl. time management), sebadisciplína, pevná vôľa. Budovanie „mojej značky“ – prezentovanie seba.

Mäkké zručnosti (angl. soft skills) – tímová spolupráca, kooperácia, asertivita, tvorivé myslenie, empatia.

Riešenie konfliktov, správne sa rozhodovať, vyjednávanie, atraktivita povolaní, nové pracovné pozície, digitalizácia a informatizácia.

*Ciele tematickej oblasti výchovy Sebarozvoj a svet práce*

1. Prejavovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba.

2. Osvojovať si zručnosti riešiť konflikty, vyjadrovať svoje postoje a názory na primeranej úrovni empatie a asertivity.

3. Zapájať sa úspešne do bežného života rozvíjaním zručností finančnej gramotnosti.

4. Aplikovať metakognitívne stratégie pri postupoch vlastného učenia sa.

5. Využívať vlastné záujmy na podporu sebarealizácie a voľby povolania.

6. Aplikovať zručnosti kooperácie a spolupráce ako člen tímu, sociálnej skupiny.

7. Nadobúdať pracovné zručnosti v rôznych oblastiach ľudskej činnosti.

8. Byť zodpovedný za pracovné úlohy – dokončiť začatú prácu.

*Témy tematickej oblasti výchovy Sebarozvoj a svet práce*

Finančná gramotnosť

Príprava jedál v školskej kuchynke

Práca s edukačným programom ALF

Tematické popoludnia: Čo ma baví a zaujíma? V čom som výnimočná/ý? Čomu sa chcem venovať?

Školské brigády

Výroba darčekov pre seniorov, rodičov k sviatku

Veľkonočné tvorivé dielne

Vianočný bazár

Didaktické hry zamerané na kooperatívne učenie

**4.1.3 Zdravie a subjektívna pohoda**

*Charakteristika (opis) tematickej oblasti výchovy*

Fyzické zdravie, duševné zdravie, zdravý životný štýl, životospráva, šport, cvičenie, režim dňa.

Motivácia, ašpirácie, túžby.

Postoje, názory.

Sila prítomného okamihu, prežívanie svojej pozície – člena tímu, skupiny ako časť rastu, života.

Subjektívna pohoda (angl. wellbeing) ako schopnosť bytia bez strachu, úzkosti, nežiť v obrane.

Pocit šťastia – čo ma robí šťastným, čo mi prináša radosť.

Pocit spokojnosti – zmysel života.

Skutočný život a virtuálna realita.

*Ciele tematickej oblasti výchovy Zdravie a subjektívna pohoda*

1.Vykonávať činnosti zodpovedajúce svojmu osobnému potenciálu v oblasti pohybových aktivít, športu a telesnej výchovy.

2. Dosahovať duševnú rovnováhu prostredníctvom kompenzácie duševného a fyzického zaťaženia školského vyučovania pohybovými aktivitami.

3. Získať informácie o zdravom životnom štýle a uspokojiť svoje fyzické potreby (spánok, strava, pohyb, odpočinok ) vo svojom dennom režime.

4. Využívať svoje osobné záujmy na vlastnú sebarealizáciu a relaxáciu.

5. Využívať svoj talent a nadanie na vyjadrovanie svojej životnej spokojnosti.

6. Mať pozitívny vzťah k pohybovým aktivitám a športu s ich pravidelným začlenením do denného režimu.

7. Získať informácie o situáciách ohrozujúcich zdravie a vedieť poskytnúť prvú pomoc na veku primeranej úrovni. Poznať dôležité linky pomoci.

8. Upevňovať hygienické zásady, návyky základných sebaobslužných činností, poznať kultúru stolovania a aplikáciu zásad slušného správania v praxi.

9. Prejaviť prosociálne zručnosti pri sebapoznávaní, riešení emočných problémov, mať schopnosť zvládnuť vlastné pozitívne a negatívne emócie, riešiť kvalitu vzťahov s rodičmi, spolužiakmi, učiteľmi/vychovávateľmi.

11. Získať správne návyky držania tela a mať kultivovaný pohybový prejav.

12. Nadobudnúť odolnosť a zdravé sociálne návyky ako prevenciu pred rizikovým

správaním.

*Témy tematickej oblasti výchovy Zdravie a subjektívna pohoda*

Kuliškiáda

Hovorme o jedle

Deň jablka

Korčuľovanie, plávanie

Pohybové hry

Relaxačné cvičenia

Kondičné cvičenia

Jogové cvičenia

Tematické prednášky

Štafetové hry Pavla Safku

Dopraváčik

Komunity

**4.1.4 Spoločnosť a príroda**

*Charakteristika (opis) tematickej oblasti výchovy*

Hodnoty v spoločnosti, sloboda, demokracia, práva a povinnosti. Ľudské práva.

Sociálne znevýhodnené (vylúčené) skupiny.

Inkluzívny prístup k životu – prijatie druhého za partnera, spoločníka, spolutvorcu.

Medziľudské vzťahy, tolerancia, akceptácia, rešpektovanie, dialóg, konsenzus, kompromis, lojalita.

Trvalo udržateľný rozvoj.

Planéta Zem.

Vesmír.

Globálne problémy ľudstva.

*Ciele tematickej oblasti výchovy Spoločnosť a príroda*

1. Utvrdzovať etické správanie, prijímanie odlišnosti, občianske postoje a zručnosti ako trvalé aspekty občianskej spoločnosti.

2. Upevňovať vlastné poznanie a aplikáciu spoločenských, kultúrnych a právnych noriem v správaní voči okoliu.

3. Diskutovať o mediálne aktívnych skupinách, ktoré spochybňujú demokratické hodnoty a propagujú extrémizmus v rôznych oblastiach (napr. youtuberi, influenceri propagujúci nežiadúce postoje a názory v rozpore s demokratickými hodnotami a spoločenskými normami).

4. Aplikovať prírodovedné vedomosti a formulovať argumenty na podporu rozhodnutí a odporúčaní súvisiacich so spoločenskými alebo globálnymi výzvami.

5. Demonštrovať zásady environmentálneho prístupu k životnému prostrediu.

6. Rozvíjať abstraktné myslenie smerujúce k pochopeniu podstaty témy a aj experimentovanie a bádanie.

7. Zapájať sa do výberu a realizácie dobrovoľníckych aktivít.

*Témy tematickej oblasti výchovy Spoločnosť a príroda*

Mobilné planetárium

Práca s edukačným programom ALF

Návšteva Prírodovedného múzea

Návšteva Botanickej záhrady

Starostlivosť o mobilné záhradky

Enviromentálna výchova zážitkovým učením v enviro učebni Kulíška

Triedenie odpadu, recyklácia

Týždeň outdorových aktivít

Tematické prednášky

Zapájanie sa do projektov na tému environmentálna výchova

Brigády na úpravu okolia školského areálu

**4.1.5 Kultúra a umenie**

*Charakteristika (opis) tematickej oblasti výchovy*

Kultúrne dedičstvá – tradície, zvyky, obyčaje.

Rozmanitosť a vplyv iných kultúr.

Národná hrdosť, vlastenectvo. Slovensko – moja krajina.

Náboženstvá.

Národnostné menšiny.

Umenie – výtvarné, hudobné, literárno-dramatické.

Sebavyjadrenie cez umenie.

*Ciele tematickej oblasti výchovy Kultúra a umenie*

1. Aplikovať podnety moderného výtvarného umenia, podnety inšpirované dejinami umenia, podnety architektúry, podnety fotografie, podnety videa a filmu, podnety elektronických médií, podnety dizajnu a remesiel, podnety speváckej a inštrumentálnej činnosti, podnety iných oblastí poznávania sveta pri vlastnom experimentovaní, rozvíjaní tvorivosti a kreativity postavených na vlastnom zážitku a skúsenosti.

2. Nadobudnúť interkultúrne kompetencie a uvedomovať si vzájomný vplyv rôznych kultúr na Slovensku v kontexte histórie a súčasnosti.

3. Využívať rôzne formy umenia (hudobné, výtvarné, dramatické, tanečné) na vlastné sebavyjadrenie, originálne reflexie skutočnosti, schopnosti kritického čítania a interpretácie.

4. Prejavovať vzťah k ľudovým tradíciám, ochrane a poznávaní kultúrneho dedičstva, poznávaniu kultúrnych hodnôt umenia.

5. Využívať pri komunikácii a interakcii s ľuďmi poznatky o kultúrach, náboženstve a tradíciách národnostných menšín žijúcich na Slovensku.

6. Vnímať umenie a kultúru na základe súčasných kultúrnych procesov a aktuálnych problémov, chápať význam estetických faktorov a estetickej činnosti v každodennom živote, význam umenia v živote jednotlivca a spoločnosti.

7. Rozvíjať poznanie seba ako euroobčana v oblasti kultúry, využívať skúsenosti

muzeálnej a galerijnej pedagogiky.

*Témy tematickej oblasti výchovy Kultúra a umenie*

Slovensko - zvyky, kultúrne tradície a ľudové piesne

Príprava kultúrnych programov k rôznym sviatkom a výročiam ( Fašiangový karneval, Deň matiek, Mesiac úcty k starším, vianočné sviatky, veľkonočné sviatky)

Pravidelná návšteva filmových predstavení

Návštevy múzeí a výstav

Kreatívne tematické popoludnia – záujmová činnosť od 14,00 hod. do 15,30 hod. Špecifikum ŠKD – deti v oddeleniach sa budú každú stredu zúčastňovať na rôznych výchovných aktivitách, záujmovej činnosti u vychovávateliek. (Zumba, Environmentálna výchova metódou CLIL, JOGA, MACHUĽKA, Malý kuchárik, Čítanie v žiackej knižnici, Interaktívne úlohy v programe ALF, práca s tabletom)

Divadelné predstavenia

Vianočné podujatia s rodičmi  
Vianočný bazár s rodičmi